b'\n_START_ARTICLE_\nRulas\xc3\xb5it\n_START_SECTION_\nAjalugu\n_START_PARAGRAPH_\nRulatamise juured on tulnud lainelauas\xc3\xb5idust (inglise surf). Sellega kaasneb tema algeline nimi, sidewalk surfing._NEWLINE_Esimene grupp, kes tegi rulatamise ajaloos mitu evolutsiooni, on Z-Boys, Venice (California, USA). Bones Brigade tiim tegi aga h\xc3\xa4mmastavad videod, millega viis rulakultuuri massidesse.\n_START_SECTION_\nEsimene p\xc3\xb5lvkond\n_START_PARAGRAPH_\nEsimeses generatsioonis valitsesid savirattad ning laudu pidi ise tegema, ehk saagima nurgad jms. v\xc3\xa4lja. Sellel ajal oli rula kvaliteet v\xc3\xa4ga halb. Savirattad panid rula automaatselt seisma kui vastu k\xc3\xb5ige v\xc3\xa4iksemadki kivi s\xc3\xb5itsid. T\xc3\xa4nap\xc3\xa4eval on laagrid kestade sees, tol ajal veel kestades ei olnud. Kui \xc3\xbcks laager s\xc3\xb5idu ajal v\xc3\xa4lja tahab lennata, j\xc3\xa4\xc3\xa4b see suure t\xc3\xb5en\xc3\xa4osusega ratta vahele kinni ning j\xc3\xa4llegi toimub j\xc3\xa4rsk pidurdus. Rulataja muidugi kukkus rulalt maha, nagu kaltsunukk. Spetsiaalseid rulatrukke polnud ka saadaval, seega pidi ostma paar rulluiske ja sealt maha v\xc3\xb5tma trukilaadsed asjad._NEWLINE_Kuna tol ajal oli rulatamine nii ohtlik, siis see isegi keelati osades linnades \xc3\xa4ra. Aastal 1965 suri rulaindustratsioon t\xc3\xa4ielikult v\xc3\xa4lja ja sellega ka l\xc3\xb5petades esimese generatsiooni.\n_START_SECTION_\nTeine p\xc3\xb5lvkond\n_START_PARAGRAPH_\n1970. aastal hakkas Frank Nasworthy tootma uuest materjalist rattaid, mis olid tehtud pol\xc3\xbcuretaanist. Kuna rattad n\xc3\xbc\xc3\xbcd veeresid paremini ja haare oli ka hea, siis rula populaarsus aina t\xc3\xb5usis. Firmad hakkasid rohkem investeerima uude kasvavasse sporti ning hakati tootma spetsiaalseid rattaid, trukke, laudu ja muud sellist. Kuna rulaosade kvaliteet paranes, sai hakata ka uusi trikke leiutama. K\xc3\xb5ige enam arendas trikke Z-boys \xe2\x80\x93 grupp, kes viis rulas\xc3\xb5idu vertikaalsesse seina s\xc3\xb5ites, kuiva t\xc3\xbchja basseini aasta 1976 California osariigi p\xc3\xb5uas._NEWLINE_Kuna uued trikid olid enamasti ohtlikud, hakkasid tolle aja skatepargi ehk rulapargi omanikud kindlustusega seotud s\xc3\xbc\xc3\xbcdistusi saama. Sellega kaasnes massiline skateparkide kinnipanek ja 1980. aastaks oli rulakultuur j\xc3\xa4lle v\xc3\xa4lja surnud.\n_START_SECTION_\nKolmas p\xc3\xb5lvkond\n_START_PARAGRAPH_\nSee generatsioon eksisteeris 80-ndatest kuni 90-ndateni. Uued rulafirmad hakkasid edendama oma kunsti. Tollel ajal olid p\xc3\xb5hilised obstaaklid vert r\xc3\xa4mbid. Vertramp v\xc3\xb5i vertr\xc3\xa4mp on hobuserauakujuline, ent keskelt on lahti t\xc3\xb5mmatud ja horisontaalset pinda vahele pandud. S\xc3\xb5na vert tuleb vertikaalist, kuna rambi ots on t\xc3\xa4pselt 90 kraadi maapinna suhtes._NEWLINE_1978. aastal leiutati trikk ollie Alan Gelflandi poolt. Ollie p\xc3\xb5him\xc3\xb5te on laud saada \xc3\xb5hku ilma k\xc3\xa4si kasutamata, ainult jalgu. See tagas vertides k\xc3\xb5rgemaid h\xc3\xbcppeid, ehk aire._NEWLINE_Kuna vert oli v\xc3\xa4ga popullaarne, siis tehti rulasi v\xc3\xa4ga laiade laudadega ning suurte ratastega. Ent rulaparke polnud ikka palju, paljudes kohtades selline asi lihtsalt puudus. Sellega tekkis uus rulaliik, street. Ehk t\xc3\xa4navas\xc3\xb5it. Sellega kaasnes j\xc3\xa4rjekordne revolutsioon, kus laua, rataste ja trukkide kuju uuendati/muudeti._NEWLINE_Kolmanda generatsiooni l\xc3\xb5pp on 90-ndate algus maailma majanduslanguse t\xc3\xb5ttu.\n_START_SECTION_\nT\xc3\xa4nap\xc3\xa4eva p\xc3\xb5lvkond\n_START_PARAGRAPH_\nT\xc3\xa4nap\xc3\xa4eva lauakuju juures domineerib trikk ollie. Enamik laudadest on 7,5\xe2\x80\x938 tolli laiad. Tehakse ka lastelaudu laiusega 6,5\xe2\x80\x937,5 tolli ning ikka tehakse ka vertrulalaudu, mille laius on vahemikus 8\xe2\x80\x939 tolli._NEWLINE_Rattad olid vanasti suhteliselt pehme koostisega, neil oli haare maksimaalne. Mis tegelikult osutus negatiivseks ja t\xc3\xa4nap\xc3\xa4eval on enamik rattaid poolk\xc3\xb5vad. K\xc3\xb5vadus tagab parema tulemuse, n\xc3\xa4iteks slidei, ehk libisemist teha. Suurus on ka muutunud. N\xc3\xbc\xc3\xbcd tehakse rattaid v\xc3\xa4iksemana kui vanasti, 50-55mm tavaliselt. Kuna rattad on v\xc3\xa4iksemad ja kergemad saab lauda flippida ehk p\xc3\xb6\xc3\xb6rlema panna paremini.'